8. ΝΟΜΟΣ 6066 της 12/21 Φεβρ. 1934 Περί περιορισμού των δασμολογικών απαλλαγών. Άρθρ.1.-Από της δημοσιεύσεως του παρόντος Νόμου περιορίζονται αι υφιστάμεναι απαλλαγαί από εισαγωγικών δασμών και λοιπών παρομαρτούντων φόρων, διατηρουμένων εν ισχύϊ μόνον των περιλαμβανομένων εν τω Κώδικι Νόμων περί τελωνειακού δασμολογίου και καταργουμένων πασών των διατάξεων των κατά καιρούς επιβαλουσών τοιαύτας απαλλαγάς, εξαιρέσει των κάτωθι δια του παρόντος Νόμου καθοριζομένων. Άρθρ.2.-Επί των διατηρουμένων εν ισχύϊ διατάξεων του Κώδικος Νόμων περί τελωνειακού δασμολογίου επέρχονται αι εξής τροποποιήσεις: (Εις το άρθρ. 26 παρ. 1 εδάφ. β' προστίθεται εν τέλει εδάφιον, βλ. ανωτ. αριθ. 2). Εις το άρθρ. 26 εδάφ. δ' υπάγονται τα αντικείμενα τα εισαγόμενα παρ' ιδρυμάτων και οργανώσεων επιστημονικών, καλλιτεχνικών, αθλητικών, φιλανθρωπικών ημεδαπών και αλλοδαπών, θρησκευτικών, ανεγνωρισμένης κοινωφελούς σημασίας και προοριζόμεναι αποκλειστικώς δια την εξυπηρέτησιν του σκοπού, ον επιδιώκουσι ταύτα. Η παροχή της εκάστοτε ζητουμένης ατελείας είναι δυνητική, αφιεμένη εις την κρίσιν του Υπουργού των Οικονομικών. Απαραίτητος προϋπόθεσις δια την έκδοσιν διαταγής ατελείας των εδαφ. Β' και Δ' του άρθρ. 26 του Κώδικος δασμολογίου, αλλά και γενικώς πασών των υπό του παρόντος Νόμου χορηγουμένων ατελειών είναι η βεβαίωσις του Υπουργείου Εθνικής Οικονομίας, ότι παρόμοια είδη υπό αναλόγους όρους, δεν παράγονται εν τη χώρα, εκτός περιπτώσεων αποδεδειγμένων δωρεών, προερχομένων εκ του εξωτερικού. 30.Ζ.α.7-8 Τελωνειακές Ατέλειες Εις το εδάφ. Ε' του άρθρ. 26 Κώδικος υπάγονται εφεξής και αι μορφωτικαί κινηματογραφικαί ταινίαι, θεωρούνται ο ως τοιαύται αι συμφώνως προς το προσχέδιον συμφώνου της Κοινωνίας των Εθνών χαρακτηριζόμεναι ούτως. Ομοίως εις το εδάφ. δ' του άρθρ. 26 υπάγεται και το παρά διαφόρων ξένων οργανισμών αποστελλόμενον εις Ελλάδα τουριστικόν υλικόν (φυλλάδια, διαφημίσεις, αγγελίαι) εφ' όσον υπάρχει αμοιβαιότης ατελείας του ιδίου Ελληνικού υλικού υπό τους αυτούς όρους εις την χώραν εξ' ης αποστέλλεται το υλικόν". Εις το εδάφιον 1 του ιδίου άρθρ. 26 προστίθεται και η διατηρουμένη εν ισχύι διάταξις περί κανναβίνων περιτυλιγμάτων καπνού η περιληφθείσα εν τω Ν.Δ/τι «περί κυρώσεως αποφάσεων μεταλλικής δραχμής κλπ." της 20 Ιουλ. 1933. Εκ του εδαφ. ΙΒ' του άρθρ. 26 του ιδίου Κώδικος αφαιρούνται αι υπέρ του Ελληνικού Ερυθρού Σταυρού ατέλειαι φαρμάκων και φαρμακευτικών ειδών και αι υπέρ δημοτικών και κοινοτικών έργων καθωρισμέναι ατέλειαι, αι οποίαι εφεξής θα ρυθμίζωνται συμφώνως προς τα ειδικώτερον εν ιδίω άρθρω του παρόντος νόμου κατωτέρου οριζόμενα. Το εδάφ. ΙΕ' του ιδίου άρθρ. 26 ισχύει ως αντικατεστάθη δια νεωτέρου νόμου. Προστίθενται εις συνέχειαν του άρθρ. 26 του κώδικος δασμολογίου εδάφ. ΙΗ' - ΚΓ' (ανωτέρω αριθ. 2). Καταργείται η διάταξις του άρθρ. 2 του από 23 Σεπτ. 1925 Ν.Δ/τος "περί απαλλαγής από των εισαγωγικών τελών κλπ. μηχανημάτων κλπ." η αφορώσα την ατελή εισαγωγήν κινητηρίων μηχανών προς κίνησιν ιστιοφόρων. Διατηρείται εν ισχύΐ η διάταξις του άρθρ. 11 του Νόμ. 5430, καθώς και η διάταξις του άρθρ. 6 του Ν.Δ. της 7 Δεκ. 1923 "περί τροποποιήσεως διατάξεων οικονομικών νόμων". Αι δασμολογικαί απαλλαγαί του άρθρ. 26 εδάφ. ΙΣΤ' του Κώδικος του Τελωνειακού Δασμολογίου παρέχονται μόνον εφ' όσον όμοια είδη δεν παράγονται ή κατασκευάζονται εν τη Χώρα. Η ατελής παράδοσις γαιανθράκων διενεργείται μόνον δια των Τελωνείων Πειραιώς, Θεσσαλονίκης, Σύρου, Χίου, Κέας, Σίγρι (Μιτυλήνης) και Βόλου και δι' όσων άλλων τελωνείων ήθελεν επιτραπή τούτου δια Δ/των. Αι ατέλειαι αύται επεκτείνονται και επί της βενζίνης προκειμένου να χρησιμοποιηθή δια βενζινοκίνητα σκάφανδρα, αλλά δέον να προηγήται της παροχής γνωμοδότησις της οικείας Λιμενικής αρχής υπέρ της τοιαύτης παροχής, καθορίζουσα και το ποσόν. Δια Δ/τος επίσης καθορισθήσονται οι όροι και αι διατυπώσεις, καθ' ους θα επιτρέπηται η ατελής εισαγωγή τινών ή πάντων των τοιούτων ειδών είτε αμέσως είτε εμμέσως, προκαταβαλλομένων των επί τούτων δασμών επί παρακαταθήκη και επιστρεφο μένων είτα εις τους καταβαλόντας μετά την δι' ελέγχου εξακρίβωσιν της χρησιμοποιήσεως αυτών αποκλειστικώς δι' ον σκοπόν προωρίσθησαν. Δια του αυτού Δ/τος καθορισθήσεται και ο τρόπος της παρακολουθήσεως των ούτως εισαγομένων ατελώς ειδών και τα της διενεργείας του ελέγχου της χρησιμοποιήσεως αυτών. Επιτρέπεται εις τον Υπουργόν των Οικονομικών ν' απαλλάσση του εισαγωγικού δασμού, δημοτικού, λιμενικού και λοιπών παρεπομένων φόρων τα προς επισκευήν ου μόνον Ελληνικών αλλά και πάσης εθνικότητος ατμοπλοίων εισαγόμενα υλικά, εφ' όσον όμοια δεν παράγονται ή κατασκευάζονται εν τη Χώρα, μετά προηγουμένην γνωμοδότησιν της Διευθύνσεως Εμπορικού Ναυτικού περί του χαρακτηρισμού αυτών ως υλικών χρησίμων δια την επισκευήν των τοιούτων ατμοπλοίων. Δια της σχετικής εκάστοτε διαταγής ατελείας καθορίζεται και ο τρόπος της παρακολουθήσεως και του ελέγχου της προς τον σκοπόν τούτον αποκλειστικώς χρησιμοποιήσεως των ατελώς εισαγομένων τοιούτων υλικών. Η δασμολογική απαλλαγή του άρθρ. 9 του υπ' αριθ. 4607 Νόμου περιορίζεται ως προς τα φορτηγά μόνον επί των ποντοπλοούντων τοιούτων , επεκτείνεται δε και επί των υπερωκεανείων και των επιβατηγών της ποντοπλοΐας. Η ισχύς της σημειώσεως της ακολουθούσης την κλάσιν 274 του τελωνειακού δασμολογίου εισαγωγής (ξυλεία ναυπηγική) επεκτείνεται εκτός του κυρίου εισαγωγικού δασμού και επί του δημοτικού και επί των λοιπών παρεπομένων τελών και φόρων. Άρθρ.3.-Απολαύουσι δασμολογικής απαλλαγής πάντα τα είδη τα παρά Δήμων και Κοινοτήτων, Νομικών Προσώπων Δημοσίου Δικαίου, του Οργανισμού Λιμένος Πειραιώς και Ειδικών Υδραυλικών Ταμείων και Λιμενικών τοιούτων απ' ευθείας εισαγόμενα εκ του εξωτερικού τα προοριζόμενα δια κατασκευήν κοινοχρήστων έργων ή έργων κοινής ωφελείας, ήτοι αντιπλημμυρικών, εξυγιάνσεως, αρδεύσεως, υδροηλεκτρικών εγκαταστάσεων, λιμενικών έργων, υδρεύσεως, υπονόμων, κατασκευής και συντηρήσεως οδών και πλατειών, φωτισμού, πυροσβεστικής υπηρεσίας και διακοσμήσεως, εκτελουμένων πάντοτε βάσει εγκεκριμένων παρά του Υπουργείου της Συγκοινωνίας οριστικών μελετών, δι' ων θα προσδιορίζωνται και τα υπό ατελή εισαγωγήν υλικά και είδη. Η παροχή των ειδών γίνεται δια διαταγής του Υπουργού των Οικονομικών, πρώτον μεν επί προσωρινή ατελεία επί τη υποβολή της προσμετρήσεως της εγκεκριμένης μελέτης, τεθεωρημένης υπό του αρμοδίου Νομομηχανικού, καταβαλλομένης εγγυήσεως του Δήμου ή Κοινότητος ή του Ειδικού Ταμείου Υδρεύσεως κλπ. δια την χρησιμοποίησιν των υλικών, δι' ον  Σελ. 407 Τελωνειακές Ατέλειες 30.Ζ.α.8 σκοπόν παρεσχέθησαν αι ατέλειαι, είτα δε αι ατέλειαι καθίστανται οριστικαί, αιρομένης της εγγυήσεως μόνον κατόπιν υποβολής της τελικής επιμετρήσεως εξηλεγμένης και παρά του αρμοδίου νομομηχανικού ή του πρωτοκόλλου παραλαβής του έργου, εξ ων αποδεικνύεται η κατασκευή των έργων και η χρησιμοποίησις των υλικών εξ ολοκλήρου δια τα έργα ταύτα. Ως απ' ευθείας υπό των Δήμων και Κοινοτήτων κλπ. εισαγόμενα λογίζονται εφεξής μόνον τα εκ του εξωτερικού εισαγόμενα υλικά, μηχανήματα ή εργαλεία, κατόπιν παραγγελίας αυτών τούτων των Δημοτικών ή Κοινοτικών αρχών, Ειδικών Ταμείων κλπ. ουχί δε και τα μέσα εργολάβων προμηθευόμενα. Περιορισμόν της ανωτέρω απαλλαγής εις μόνον τα μηχανήματα εξοπλισμού Λιμένων βλ. εν άρθρ. 13 παρ. 1 εδάφ. 14 Νομ. 2366/1953 (κατωτ. αριθ. 16). Επίσης βλ. Α.Ν. 896/1937 (κατωτ. αριθ. 13). Από της εφαρμογής του παρόντος νόμου καταργείται πάσα υπέρ Δήμων ή Κοινοτήτων παρεχομένη δασμολογική απαλλαγή καυσίμων, κινητηρίων και λιπαντικών υλών αναγράφεται όμως εις τον ετήσιον προϋπολογισμόν εξόδων του Κράτους ειδική πίστωσις υπέρ των Δήμων και Κοινοτήτων, κατανεμομένη μεταξύ τούτων κατ' αναλογίαν ορισθησομένην υπό των Υπουργών Οικονομικών και Εσωτερικών, ήτις όμως δεν δύναται να υπερβή τους δασμούς του ημίσεος των ποσοτήτων, αίτινες κατά μέσον όρον παρεσχέθησαν εις έκαστον Δήμον ή Κοινότητα κατά την τελευταίαν διετίαν. Εξαιρετικώς δια τας Κοινότητας επιτρέπεται η επιστροφή καταβληθέντων δασμών ειδών χρησιμοποιηθέντων δι' έργα υδρεύσεως υπό τον όρον όπως το επιστρεφόμενον ποσόν χρησιμοποιηθή δια την αποπεράτωσιν των έργων. Άρθρ.4.-Αι δασμολογικαί απαλλαγαί αι απορρέουσαι εκ των καταστατικών Τραπεζών κεκυρωμένων δια νόμου ή εκ διατάξεων συμβάσεων νομίμως συναφθείσων μεταξύ του Δημοσίου και Εταιρειών Σιδηροδρομικών, Τροχιοδρομικών, Αναδόχων λιμενικών Έργων, Τηλεφωνικών, υδροηλεκτρικών εγκαταστάσεων, οδοποιΐας, τηλεγραφικών, κατασκευής φωταερίου κλπ. ως και αι δασμολογικαί απαλλαγαί αι απορρέουσαι εκ συμβάσεων νομίμως συναφθεισών μεταξύ Δήμων και Κοινοτήτων και Αναδόχων ηλεκτροφωτισμού, καταργούνται, εξαιρέσει μόνον των μετά αεροπορικών εταιρειών ημεδαπών ή αλλοδαπών συμβάσεων των του Νόμ. 5017 "περί πολιτικής Αεροπορίας", ως και των απορρεουσών εκ των διατάξεων του Νόμ. 3404 "περί κατασκευής και συντηρήσεως δημοσίων οδών Σελ. 408 κλπ.", αίτινες εξακολουθούσιν ισχύουσαι. Η κατάργησις εφαρμόζεται από 1 Απρ. 1934, κατά το μεσολαβούν δε χρονικόν διάστημα από της δημοσιεύσεως του παρόντος νόμου μέχρι της 1 Απρ. 1934 θέλουσι κληθή παρά του Υπουργείου Συγκοινωνίας οι διάφοροι εντολοδόχοι του Δημοσίου ή οι οπωσδήποτε συμβεβλημένοι μετά του Δημοσίου όπως ητιολογημένως υπολογίσωσι την εκ της άρσεως της ατελείας επιγιγνομένην αυτοίς ζημίαν, ήτις μετ' έλεγχον του Υπουργείου Συγκοινωνίας, μη αποκλείοντα την περικοπήν ή την τροποποίησιν και μετ' απόφασιν του Υπουργικού Συμβουλίου θα χρησιμεύση, ίνα αναγραφώσιν εις τον προϋπολογισμόν εξόδων του Κράτους ετησίως πιστώσεις, αίτινες θα χρησιμεύσωσιν ως αντίκρισμα της καταργήσεως της ατελείας. Η αναγραφή των πιστώσεων τούτων αποτελεί απαραίτητον προϋπόθεσιν δια την έναρξιν της εφαρμογής της καταργήσεως. Διατηρούνται εν ισχύϊ αι δυνάμει συμβάσεων του Δημοσίου μετά των διαφόρων Εταιρειών, κυρωθεισών υπό των Νόμ. 3718,4400 και του Ν.Δ. της 8 Οκτ. 1925 (Υδραυλικά Έργα Πεδιάδος Θεσσαλονίκης), χορηγούμεναι ατέλεια. Εξαιρετικώς καταργούνται από της δημοσιεύσεως του παρόντος νόμου αι ατέλειαι των Νόμ. 2979 (ανάδοχοι ηλεκτρικών εγκαταστάσεως), 2789 (υδροηλεκτρικαί εγκαταστάσεις Δήμου Πατρέων) 4352 (ηλεκτρικαί εγκαταστάσεις Κερκύρας), 3585 (ηλεκτρικαί εγκαταστάσεις Λαρίσης), 2852 (υδροηλεκτρικαί εγκαταστάσεις Χανίων), Νόμ. 2817 "περί συστάσεως Ειδικού Ταμείου δια την εκτέλεσιν κοινωφελών έργων εν Αιγίνη δια τα έργα ηλεκτροφωτισμού Αιγίνης και εκμεταλλεύσεως τούτων" και Νόμ. 4197 "περί κυρώσεως της συμβάσεως δια την αποξήρανσιν και εκμετάλλευσιν των υδάτων της λίμνης Ξυνιάδος". Άρθρ.5.-Πάσαι αι δασμολογικαί απαλλαγαί αι δυνάμει ειδικών νόμων τεθειμέναι υπέρ ειδικών ταμείων και νομικών προσώπων δημοσίου δικαίου, εκτός των ειδικώς μνημονευομένων εν τω παρόντι νόμω, εξακολουθούσιν υφιστάμεναι μόνον εφ' όσον η προμήθεια των ειδών, δι' α θέλει ζητηθή η ατέλεια ενεργείται μέσω της Επιτροπής Κρατικών προμηθειών κατά τας περί προμηθειών του Δημοσίου προβλεπομένας διατάξεις. Βλ. και Α.Ν. 896/1937 (κατωτ. αριθ. 16). 30.Ζ.α.8 Τελωνειακές Ατέλειες Δια Δ/τος προκαλουμένου υπό του Υπουργού Οικονομικών, ορισθήσεται ο έλεγχος της χρησιμοποιήσεως των ούτω χορηγουμένων ατελώς υλικών, της εις άλλην χρήσιν χρησιμοποιήσεως εν αγνοία της τελωνειακής αρχής εξακολουθούσης να χαρακτηρίζηται και να τιμωρήται ως λαθρεμπορία, τόσον δια τα υλικά του παρόντος άρθρου, όσον και τ' αναφερόμενα εις όλα τα άρθρα του παρόντος νόμου. Εφεξής παν σχέδιον ή πρότασις νόμου περί καταργήσεως ή δημιουργίας δασμολογικών απαλλαγών δεν εισάγεται προς ψήφισιν, αν δεν συνοδεύηται δι' εκθέσεως της Διαρκούς Επιτροπής Δασμολογίου και Εμπορικών Συμβάσεων. Εις την δικαιοδοσίαν της Διαρκούς Επιτροπής δασμολογίου και Εμπορικών Συμβάσεων. Εις την δικαιοδοσίαν της Διαρκούς Επιτροπής δασμολογίου και Εμπορικών Συμβάσεων δύνανται να υπάγωνται εκάστοτε δια Π.Δ/των, εκδιδομένων τη προτάσει του Υπουργού των Οικονομικών, πάσης φύσεως αρμοδιότητες, αναγόμεναι εις τε την εφαρμογήν του Δασμολογίου, ως και την εκδίκασιν των τελωνειακών αμφισβητήσεων. Άρθρ.6.-(Καταργήθηκε από το εδάφ. ζ' άρθρ. 100 Νόμ. 1402/1983, ΦΕΚ Α' 167, τόμ. 30, σελ. 226,539. Βλέπε και παρ. 4 άρθρ. 56 άνω Νόμ. 1402/1983). Αρθρ.7.-Από της ενάρξεως της εφαρμογής του παρόντος νόμου καταργείται ο Νόμ. 4782, πλην της πρώτης παραγράφου εδάφ. α', β' και γ' του άρθρ. 1 αυτού, διαγραφομένης της φράσεως "και δι' αυτό τούτο το Δημόσιον" εκ της πρώτης παραγράφου του μη καταργουμένου άρθρου τούτου, πλην επίσης του άρθρ. 4 αυτού και πάσα άλλη διάταξις Νόμου ή Διατάγματος αντικειμένη εις τας διατάξεις του παρόντος. Αι ρήτραι διεθνών συμβάσεων και συμφωνιών αι παρέχουσαι ατελείας δασμολογικάς διατηρούνται εν ισχύϊ. Επί πασών των δασμολογικών απαλλαγών ή επί προσωρινή ατελεία προς επανεξαγωγήν ή προς ελευθέραν χρήσιν παραδόσεως εμπορευμάτων ενεργείται έλεγχος παρά των τελωνειακών υπάλλήλων ή των Οικονομικών Επιθεωρητών ή παρ' υπαλλήλων της Κεντρικής υπηρεσίας του Υπουργείου Οικονομικών οριζομένων παρά του Υπουργείου Οικονομικών, προς εξακρίβωσιν, εάν τα ούτω παραδοθέντα είδη χρησιμοποιώνται δι' ον σκοπόν παρεδόθησαν ατελώς ή επί ηλαττωμένω τέλει ή επί προσωρινή ατελεία και δια την εφαρμογήν του άρθρ. 100 παρ. ζ' του Τελωνειακού Κώδικος, δια την περίπτωσιν καθ' ην τα είδη ταύτα χρησιμοποιούνται εις άλλην χρήσιν ή ετέθησαν εις την γενικήν κατανάλωσιν άνευ εγγράφου αδείας της τελωνειακής αρχής και άνευ πληρωμής των οφειλομένων τελών. Δια Δ/των κανονισθήσονται τα της ενεργείας του ελέγχου προς εξακρίβωσιν, ότι τα παραδοθέντα (εισαχθέντα) είδη, εχρησιμοποιήθησαν δι' ον σκοπόν παρεδόθησαν. Η ισχύς του παρόντος νόμου άρχεται από της δημοσιεύσεως αυτού, η δ' έναρξις της εφαρμογής των καθ' έκαστα διατάξεων γενήσεται ως δια του νόμου ειδικώς ορίζεται. 